Source: https://www.jogiforum.hu/hirek/archivum/2003-06.0.0
Timestamp: 2019-07-19 02:32:09+00:00

Document:
Hír archívum: 2003. június
Megjelent a digitális lopás a könyv- és újságárusoknál
A japán könyvkereskedőknek komoly problémát okoz a technológiai fejlődés. A vásárlók egyre gyakrabban csak az érdeklődésre számot tartó kiadványok lefényképezése végett térnek be az üzletbe a legmodernebb kamerával felszerelt mobiltelefonjaikkal felfegyverkezve.
Holnaptól beperelhetők a bíróságok
A polgári perrendtartás július 1-jén hatályba lépő módosítása lehetővé teszi, hogy az elhúzódó eljárások miatt bepereljék a felek a bíróságot.
A BBC perre készül a brit kormány ellen
Bírósági üggyé fajulhat a brit kormány és a BBC közötti, példátlanul kemény vita az iraki hírszerzési értesülések kezelésének ügyében. A vihar középpontjában álló BBC-újságíró pert helyezett kilátásba a kabinet egyik tagja ellen, aki őt a parlament félrevezetésével vádolta.
Holló Andrást választotta elnökévé az Alkotmánybíróság hétfői teljes ülésén, Budapesten, a helyettes elnök Erdei Árpád lett - tájékoztatta az Alkotmánybíróság közleményben az MTI-t.
A fellebbviteli bíróság felülbírálta a Java-per döntéseinek egy részét
A Microsoft fontos jogi győzelemként könyvelheti el, hogy a fellebbviteli bíróság megsemmisítette az első fokú bíróság azon döntését, miszerint a szoftveróriásnak a Sun Java nyelvét kell telepítenie a Windows operációs rendszerbe.
Egyenjogúsítják a brit homoszexuális párokat
A heteroszexuális házastársi kapcsolatokhoz hasonló jogi szabályozással egyenjogúsítja a brit kormány a homoszexuális kapcsolatban tartósan együtt élő párokat a hétfőn nyilvánosságra került tervek alapján, jóllehet az egyneműek hagyományos esküvői egybekelésére továbbra sem lesz jogi lehetőség.
Július 1-jén lép hatályba a kórháztörvény
Az egészségügyi szakmai befektetők számára is lehetőséget ad a részvételre az intézmények gazdasági átalakításában az egészségügyi szolgáltatókról és az egészségügyi közszolgáltatások szervezéséről szóló törvény, amely július 1-jén lép hatályba.
A főváros 180 millióval támogatja a BRFK-t
Száznyolcvanmillió forinttal támogatja idei költségvetéséből a főváros a Budapesti Rendőr-főkapitányság munkáját. A felhasználást a Fővárosi Közgyűlés tételesen meghatározta, azért, hogy a pénzt a rendőrség garantáltan a budapestiek biztonságának növelésére fordítsa.
A Roma Parlament szerint szabályellenes volt Kolompár megválasztása
Új elnököt választ az Alkotmánybíróság
Hétfőn választ új elnököt az Alkotmánybíróság, mivel a testület jelenlegi vezetője, Németh János alkotmánybírói megbízatása július 31-én, 70. életévének betöltése miatt megszűnik. A Magyar Hírlap értesülései szerint a pozícióra ketten esélyesek leginkább a pozícióra: a korábbi főtitkár, ma helyettes, Holló András és Erdei Árpád.
Fél évszázados szünet után, július elsejétől, ismét négyszintű a bírósági rendszer Magyarországon, ugyanis három ítélőtábla kezdi meg működését, Budapesten, Pécsett és Szegeden.
Az Európa Tanács számítógépes rendszerrel küzd az adócsalások ellen
Az Európa Tanács zöld utat adott azon számítógépes rendszer kiépítésének, amelynek célja az adócsalások számának visszaszorítása az EU-ban.
A bíróságot nem érdekli Hingis kártérítési igénye
smét nem járt sikerrel az olasz Sergio Tacchini sportszergyártó cégtől 40 millió dolláros kártérítést remélő Martina Hingis: a New York-i bíróság ugyanis újra megtagadta, hogy foglalkozzon a svájci teniszező ügyével.
Törvénytelen az amerikai cégek belga adókedvezménye
Törvénytelennek minősítette az Európai Bizottság azt az adókedvezményt, amelyet Belgium vezetett be az Egyesült Államokból exportáló cégeknek. A bizottság úgy rendelkezett, hogy Belgiumnak vissza kell vonnia döntését.
Az RMDSZ alkalmazhatónak tartja a kedvezménytörvényt
Marosvásárhelyen befejezte munkáját a Romániai Magyar Demokrata Szövetség legfontosabb döntéshozó testülete, a Szövetségi Képviselők Tanácsa. Az RMDSZ szerint a magyar kedvezménytörvény jelenlegi formájában alkalmazható a Magyarországgal szomszédos államokban.
DNS-kóddal a bankrablók ellen
Újonnan kifejlesztett DNS-módszerrel akarja lefülelni a brit rendőrség a bankrablókat.
OÉT: a munkavállalói oldal megdöbbent a kényszervállalkozókat foglalkoztató cégeknek nyújtott féléves moratóriumon
A munkavállalói oldal megdöbbenve, a sajtóból értesült arról, hogy a szaktárca féléves moratóriumot adott a kényszervállalkozókat foglalkoztató cégeknek, miután a munkaügyi ellenőröket arra utasítja, hogy július elseje után lehetőleg kerüljék a munkaügyi bírság kiszabását - mondta Wittich Tamás, az oldal soros elnöke az Országos Érdekegyeztető Tanács (OÉT) pénteki plenáris ülésén, napirend előtt.
A pápa újra kéri a keresztény örökség megemlítését az EU-alkotmányban
János Pál pápa szombaton ünnepélyesen megismételte azt a kérését, hogy a leendő európai alkotmányban rögzítsék vallási és különösen a keresztény örökségre vonatkozó hivatkozást.
Linuxosok ultimátuma a Microsofthoz
A Linux az Xbox konzolon futó változatán dolgozó hackerek egy csoportja ultimátumot intézett a Microsofthoz, amelyben azt követelik, hogy a redmondi cég lássa el digitális aláírással a népszerű nyílt forrású operációs rendszer a játékgépen történő betöltését lehetővé tevő kódot.
Állatkínzás: a miniszter szigorítana
A környezetvédelmi miniszter azt szeretné, ha az állatkínzás, az állatviadal és az orvvadászat is bűncselekménynek számítana. Persányi Miklós ezért még ebben a kormányzati ciklusban módosíttatná a büntetőtörvénykönyvet. A miniszter minderről Fadd-Domboriban beszélt, ott, ahol másfél hete biztonsági őrök halálra kínoztak egy kóbor kutyát.
Bush harcot indított a telemarketing ellen
George Bush szerint tűrhetetlen, hogy a reklámcégek állandóan telefonjaikkal zaklatják az amerikai állampolgárokat. A szövetségi hatóságok most egy új eszközt vezettek be a kéretlen hívások megakadályozására.
Törvény a megkülönböztetés ellen
Az MDF sajtótörvényt szorgalmaz
A kisebbik ellenzéki párt, a Magyar Demokrata Fórum sürgeti, hogy a kormány mihamarabb dolgozza ki a sajtótörvényt, mely garantálná a sajtószabadságot és a versenysemlegességet.
Megvádolták Princz Gábort
Több mint 36 millárd forint vagyoni hátrányt okozó hűtlen kezeléssel vádolják Princz Gábort, a Postabank volt elnök-vezérigazgatóját és hat egykori vezetőtársát.
Megverték a PSZÁF elnökét: megküldték a vizsgálat eredményét
Az országos rendőrfőkapitány pénteken megküldte a Pénzügyi Szervezetek Állami Felügyelete (PSZÁF) elnöke ellen elkövetett bűncselekmény nyomozásáról készült jelentést a belügyminiszternek, aki azt továbbította a miniszterelnöknek; a jelentés tartalma nem nyilvános - közölte a rendőrség.
Mégsem kötelező a Java a Windows-ba
Egy szövetségi törvényszék ítéletében csütörtökön megfordította a korábban J. Frederick Motz bíró által a Sun és a Microsoft között a Java kapcsán dúló csatározásban hozott ítéletét.
A kormány kifizeti a kismamáknak az elmaradt pótlékot
Kamat nélkül, három évre visszamenőleg, de jár a pótlék - 30 milliárdot "bukott" az állam
Az adatvédelmi biztos nem vizsgálja a Fidesz-kampányleveleket
Olaszország: még kérdéses Berlusconi mentelmi joga
Alkotmányellenesnek minősítette szerdán a milánói főügyész azt a törvényt, amely hivatali idejében büntetőjogi mentességet biztosít az ország öt legfőbb közjogi méltóságának, köztük a miniszterelnöknek.
Az Európa Tanács sürgeti a magyar kormányt és parlamentet a kedvezménytörvény módosítására
Az Európa Tanács parlamenti közgyűlése szerdai határozatában üdvözölte a magyar kedvezménytörvény két nappal ezelőtti módosítását, de sürgette a magyar kormányt és parlamentet a törvény további átalakítására.
Franciaországban megváltoztatják a kábítószerellenes törvényt
Bűntettből kihágásnak tervezik átminősíteni a drogfogyasztást a francia kábítószer-ellenes törvény módosított változatában, amely ősszel kerül a nemzetgyűlés elé. Az új törvény mindenfajta kábítószer fogyasztását szankcionálni fogja, de előnyben részesíti a pénzbírságot és gyógykezelést, a drogkereskedelmet viszont szigorú börtönnel sújtja.
Alkotmánybíróság: hétfőn választanak új elnököt
Hétfőn választ új elnököt az Alkotmánybíróság - olvasható a testület internetes oldalán közzétett napirendben.
Felülvizsgálati eljárások a Legfelsőbb Bíróságon a kismamák jövedelempótlékának ügyében
A Legfelsőbb Bíróság (LB) szerdán egy Somogy megyei kismama jövedelempótlékának ügyében hozott felülvizsgálati végzésében a Somogy Megyei Bíróság ez évi jogerős ítéletét és az alperes területi államháztartási hivatal minden eddigi döntését is hatályon kívül helyezte.
Megtörtént a Globex-per iratismertetése
Új ülnökökkel, újbóli iratismertetéssel folytatódott a Globex-per a Fővárosi Bíróságon - tudta meg a HavariaPress.
Pert indít a Jászsági Roma Polgárjogi Szervezet az alapítványi iskola miatt
A Jászsági Roma Polgárjogi Szervezet pert indít a jászladányi önkormányzat ellen a helyi általános iskolában tapasztalt szegregáció kártékony hatásának megállapítását és kimondást kérve - közölte Kállai László, a szervezet elnöke kedden az MTI-vel.
Lakásmaffia ellen demonstrál a magányosan tüntető asszony
Egyszemélyes demonstrációval tüntet a lakásmaffia ellen egy asszony a zalaegerszegi bíróság épülete előtt - tudta meg a HavariaPress.
Marad a pozitív diszkrimináció az amerikai egyetemeken
A szövetségi legfelsőbb bíróság hétfőn alkotmányosnak minősítette a pozitív diszkrimináció alkalmazását a hátrányos helyzetű kisebbségek számára az egyetemi felvételeknél az Egyesült Államokban.
Botrányos előzmények után újra megszavazták a kórháztörvényt
Az államfő jobbító szándékú észrevételeket tett, és jobb jogszabályt remélve küldte vissza a képviselőknek a jogszabályt
Mádl Ferenc visszaküldte az Országgyűlésnek a kórháztörvényt
Mádl Ferenc köztársasági elnök hétfőn három indokot nevezett meg, amelynek alapján úgy döntött: újbóli megfontolásra visszaküldi az Országgyűlésnek az egészségügyi szolgáltatókról és a szolgáltatás rendjéről szóló jogszabályt, a parlament által elfogadott úgynevezett kórháztörvényt.
Parlamenti igen a polgármesterek fizetésemelésére
Az Országgyűlés nagy többsége megszavazta a köztisztviselők jogállásáról szóló törvény módosítását. A módosítás elfogadása után az önkormányzati képviselő-testületek maguk dönthetnek arról, megemelik-e a polgármester bérét, de ha emelnek, ennek költségeit is vállalniuk kell.
A harmadik legnépszerűbb szak - kik jelentkeznek jogásznak?
Évek óta a legnépszerűbb szakok között találjuk Magyarországon a jogász képzést. Az elmúlt évben nagy fölénnyel vezette a szakok ranglistáját a nappali alapképzésre jelentkezők körében. Az idén ugyan szintén rendkívül népszerűnek bizonyult a szak, ám egyértelmű visszaesést lehet kimutatni.
A JURI állásfoglalása a szoftverszabadalmi javaslatról - magyar szoftveres szakmai szervezetek közleménye
A csatlakozási szerződés "dióhéjban"
Utolsó plenáris ülés: 4-es metró, Pannonplast vizsgálóbizottság
Az Országgyűlés több fontos törvény megalkotásáról, illetve módosításáról dönt ma, a nyári rendkívüli ülésszak utolsó plenáris tanácskozásán.

References: bíróság 
 bíróság 
 bíróság 
 bíróság 
 Bíróság 
 Bíróság 
 bíróság 
 bíróság